Diari Oficial de la Generalitat Valenciana


Sumari del DOGV 5002, del 10-05-2005 (2005/4224)

RESOLUCIÓ de 19 d'abril de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Protocol entre el Ministeri de Foment, la Generalitat Valenciana i RENFE per a la integració de la línia fèrria València-Riba-Roja de Túria en la xarxa de Metro de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5002

Data del DOGV
:   10-05-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/4224


Data del document
:   19-04-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Infraestructures i Transport
    * cooperació administrativa
    * administració central
    * xarxa ferroviària
    * empresa pública

RESOLUCIÓ de 19 d'abril de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Protocol entre el Ministeri de Foment, la Generalitat Valenciana i RENFE per a la integració de la línia fèrria València-Riba-Roja de Túria en la xarxa de Metro de València. [2005/X4224]
  
Subscrit, després de la tramitació prèvia reglamentària, entre el Ministeri de Foment, la Generalitat Valenciana i RENFE, el 28 de desembre de 2004, un Protocol per a la integració de la línia fèrria València-Riba-Roja de Túria en la xarxa de Metro de València, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Protocol, que ha quedat inscrit en el Registre de Convenis amb el número 0163/2005, i que figura com a annex d'esta resolució.
  
València, 19 d'abril de 2005.- La directora general de Relacions amb les Corts i Secretariat del Govern: Alida C. Mas Taberner.
  
PROTOCOL GENERAL ENTRE EL MINISTERI DE FOMENT, LA GENERALITAT VALENCIANA I RENFE PER A LA INTEGRACIÓ DE LA LÍNIA FÈRRIA VALÈNCIA-RIBA-ROJA DE TÚRIA EN LA XARXA DE METRO DE VALÈNCIA
  
Madrid, 28 de desembre de 2004
  
Reunits.
  
- La Sra. MAGDALENA ÁLVAREZ ARZA, ministra de Foment, que actua basant-se en el que disposa la disposició addicional tretzena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que li dóna la Llei 4/1999.
  
- El Sr. JOSÉ RAMÓN GARCÍA ANTÓN, conseller d'lnfraestructures i Transport de la Generalitat Valenciana
  
- El Sr. JOSÉ SALGUEIRO CARMONA, president de RENFE, que actua així mateix basant-se en el que disposa la disposició addicional tretzena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que li dóna la Llei 4/1999, així com en virtut de l'apoderament atorgat a este efecte pel Consell d'Administració de RENFE amb data 30 de novembre de 2004.
  
Els reunits es reconeixen mútuament la capacitat necessària per a formalitzar el present protocol en nom de les administracions respectives, i en conseqüència,
  
Exposen:
  
1. Que, en data 31 de març de 1999, es va subscriure el Document de Cooperació entre el Ministeri de Foment, la Generalitat Valenciana, l'Ajuntament de València i RENFE per a la remodelació de la Xarxa Arterial Ferroviària de València, en el qual es declara el següent:
  
?Hi ha una oportunitat de millorar la funcionalitat de la línia de rodalia València'Riba-roja de Túria transformant-la en una línia de tramvia o metro lleuger integrat en la xarxa de metro de la Generalitat Valenciana, la qual cosa suposaria una clara potenciació d'esta. Esta actuació presenta l'avantatge addicional de reduir el trànsit en l'estació València Terme i permet reduir les necessitats d'espai i instal·lacions?.
  
?En l'actualitat hi ha un alt grau de consens sobre les actuacions següents:
  
- Transformació de l'actual línia de rodalia València ?Riba-roja de Túria en una nova línia de metro lleuger?.
  
I s'establix, entre altres, el compromís següent:
  
?El Ministeri de Foment i la Generalitat Valenciana estudiaran conjuntament la transformació de la línia de rodalia València-Riba-roja de Túria en una línia de tramvia integrada en la xarxa de metro València, així com les accions necessàries per a la transferència posterior?.
  
2. Que, en desplegament de l'anterior, la Generalitat Valenciana va redactar el corresponent projecte bàsic, el qual ha sigut objecte d'informe de conformitat per la Direcció General de Ferrocarrils del Ministeri de Foment en data 14 d'agost de 2000 i ha servit de base per a la redacció dels projectes constructius subsegüents.
  
Quant a l'execució, una vegada analitzat conjuntament per la Direcció General de Ferrocarrils del Ministeri de Foment i la Direcció General de Transports, Ports i Costes de la Conselleria d'Infraestructures i Transport, el procediment adequat, es conclou la necessitat d'iniciar-lo amb la formalització del present protocol general.
  
I sobre la base d'allò que s'ha exposat, convinguda l'oportunitat de procedir a la transformació de la línia de rodalia de València a Riba-roja de Túria en una línia integrada en la xarxa de metro de València, les parts
  
Acorden:
  
Primer. El Ministeri de Foment, RENFE i la Generalitat Valenciana acorden iniciar les accions procedimentals necessàries per a posar a disposició de la Generalitat Valenciana el tram de la línia fèrria de rodalia C-4 de València a Riba-roja de Túria necessari per a la construcció de la nova línia entre València i Riba-roja de Túria, integrada en la xarxa de metro de València, substitutòria de l'esmentada línia de rodalia C-4.
  
Segon. Als efectes de permetre l'execució de les obres necessàries per a la construcció de l'esmentada línia substitutòria integrada en la xarxa de metro de València, el Ministeri de Foment i RENFE iniciaran els tràmits necessaris per al cessament temporal en l'explotació ferroviària en la referida línia fèrria de rodalia C-4 de València a Riba-roja de Túria i l'alçament de les vies i instal·lacions d'acord amb el calendari següent:
  
En el primer trimestre de 2005 hauran de poder-se iniciar les obres en el tram comprés entre les estacions de Quart de Poblet i Riba-roja de Túria. A partir d'eixe moment serà a càrrec de la Generalitat Valenciana la prestació dels necessaris servicis substitutoris de transport per carretera entre Quart de Poblet i Riba-roja de Túria. RENFE continuarà prestant els servicis de transport ferroviari entre València i Quart de Poblet, en les mateixes condicions que en la resta de nucli de rodalia de València, fins que entre en servici la connexió de Quart de Poblet amb la xarxa de metro de València i la nova estació de Xirivella prevista en el punt cinqué. A partir d'este moment, RENFE podrà suspendre el servici també en este tram.
  
En el cas que en la data indicada no s'haguera materialitzat formalment la posada a disposició de la línia fèrria, RENFE i el Ministeri de Foment facilitaran a la Generalitat Valenciana les autoritzacions necessàries per a l'execució de les esmentades obres.
  
Tercer. Per a la delimitació concreta dels béns que es posaran a disposició de la Generalitat es crearà una comissió mixta paritària integrada per representants de la Generalitat Valenciana i RENFE, els acords de la qual es plasmaran en l'oportuna acta.
  
Quart. Amb anterioritat a la materialització del procés, la Generalitat Valenciana i RENFE, estudiaran i acordaran les fórmules necessàries per a compensar RENFE per les pèrdues directes d'explotació i la immobilització de recursos afectats la línia durant l'exercici 2005 com a conseqüència de la posada a disposició de la Generalitat de l'esmentat tram de línia fèrria.
  
Cinqué. El Ministeri de Foment durà a terme les actuacions necessàries per a reubicar l'actual estació de Xirivella en la línia de rodalia C-3 València-Buñol-Utiel a fi de continuar mantenint el servici ferroviari a Xirivella.
  
Sisé. El present protocol tindrà vigència a partir de la data de la subscripció i esta conclourà amb la posada a disposició de la Generalitat Valenciana del tram de la línia fèrria de rodalia C-4 de València a Riba-roja de Túria necessari per a la construcció de la nova línia entre València i Riba-roja de Túria, integrada en la xarxa de metro de València, substitutòria de l'esmentada línia de rodalia C-4.
  
I, en prova de conformitat amb tot el que s'ha exposat anteriorment, firmen el present protocol, al lloc i en la data adés indicats.
  
La ministra de Foment,
  
MAGDALENA ÁLVAREZ ARZA
  
El conseller d'Infraestructures i Transport,
  
JOSÉ RAMÓN GARCÍA ANTÓN
  
El president de RENFE,
  
JOSÉ SALGUEIRO CARMONA